CELEX: 52002PC0147
Language: da
Date: 2002-03-18
Title: Forslag til Rådets forordning om midlertidig suspension af de autonome satser i den fælles toldtarif ved indførsel af visse varer med luftdygtighedscertifikater

Avis juridique important

|

52002PC0147

Forslag til Rådets forordning om midlertidig suspension af de autonome satser i den fælles toldtarif ved indførsel af visse varer med luftdygtighedscertifikater  /* KOM/2002/0147 endelig udg. */  

EF-Tidende nr. 181 E af 30/07/2002 s. 0293 - 0294

Forslag til RÅDETS FORORDNING om midlertidig suspension af de autonome satser i den fælles toldtarif ved indførsel af visse varer med luftdygtighedscertifikater(forelagt af Kommissionen)BEGRUNDELSE1. Som et resultat af Matthaeus-seminaret ,Toldbehandling af dele og komponenter til fly", som blev afholdt af de nederlandske toldmyndigheder i Nederlandene i oktober 1999, fandt deltagerne det nødvendigt, at toldprocedurerne for toldfri indførsel af dele, komponenter og andre varer til anvendelse i fly forenkles. Suspension af de autonome toldsatser i forbindelse med indførsel af sådanne varer, der indføres med luftdygtighedscertifikat, er et egnet middel til at nå dette mål.2. Suspension mindsker den administrative byrde for de erhvervsdrivende i flysektoren, da foranstaltningen mindsker behovet for, at virksomhederne anvender suspensive toldordninger. Den giver derfor også mindre virksomheder i denne sektor mulighed for at drage fordel af toldsuspensioner og blive mere konkurrencedygtige i forhold til de større virksomheder på dette område.3. I betragtning af, at priserne på dele og komponenter til flysektoren normalt er tre gange højere end priserne på tilsvarende varer til andre formål, er risikoen for, at toldfrit indførte varer måtte blive anvendt inden for andre industrigrene, meget lille.4. Eftersom luftdygtighedscertifikater ikke altid ledsager varerne under transporten, skal der fastlægges en procedure, der gør det muligt for toldmyndighederne at identificere certifikaterne i forbindelse med kontrol på stedet, efter at produktet er overgået til fri omsætning.5. I betragtning af, at reglerne inden for luftfartssektoren er meget indviklede, må toldmyndighederne kunne anmode om ekspertbistand fra en repræsentant for de nationale luftfartsmyndigheder for importørens regning, hvis der er begrundet formodning om, at luftdygtighedscertifikaterne er forfalskede, og sagen ikke kan løses på anden måde.6. Senest tre år efter denne forordnings ikrafttræden udarbejder Kommissionen en rapport på grundlag af de oplysninger, der modtages fra medlemsstaterne om erfaringerne med at anvende foranstaltningen, og udarbejder om nødvendigt et forslag til Rådet om at forbedre foranstaltningen.Forslag til RÅDETS FORORDNING om midlertidig suspension af de autonome satser i den fælles toldtarif ved indførsel af visse varer med luftdygtighedscertifikaterRÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 26,under henvisning til forslag fra Kommissionen [1], og[1]  EFT C , , s. .ud fra følgende betragtninger:(1) Toldprocedurerne for toldfri indførsel af dele, komponenter og andre varer, der anvendes til fremstilling, reparation, vedligeholdelse, genopbygning, ændring eller ombygning af fly, bør forenkles ;(2) For at nå dette mål er det hensigtsmæssigt at suspendere autonome toldsatser ved indførsel af sådanne varer, der indføres med luftdygtighedscertifikat udstedt af et organ, der er godkendt af luftfartsmyndigheder i EF eller i et tredjeland ;(3) I betragtning af, at priserne på dele og komponenter til flysektoren normalt er tre gange højere end priserne på tilsvarende varer til andre formål, er risikoen for, at toldfrit indførte varer måtte blive anvendt inden for andre industrigrene, meget lille ;(4) Suspension skulle skabe en lettere administrativ byrde for de erhvervsdrivende i flysektoren, da foranstaltningen mindsker behovet for, at disse virksomheder anvender suspensive toldordninger som f.eks. gunstig toldbehandling af varer på grund af deres endelige anvendelse, lempelser for aktiv forædling eller toldoplag. Desuden sætter den små og mellemstore virksomheder, som hidtil ikke har kunnet anvende suspensive toldordninger, i stand til at øge deres konkurrenceevne i forhold til de større virksomheder på dette område ;(5) Eftersom luftdygtighedscertifikater ikke altid ledsager varerne under transporten, bør der fastlægges en procedure, der gør det muligt for toldmyndighederne at identificere certifikaterne i forbindelse med kontrol på stedet, efter at produktet er overgået til fri omsætning ;(6) I betragtning af, at reglerne inden for luftfartssektoren er meget indviklede, må toldmyndighederne for importørens regning kunne anmode om ekspertbistand fra en repræsentant for de nationale luftfartsmyndigheder, hvis der er begrundet formodning om, at luftdygtighedscertifikaterne er forfalskede, og sagen ikke kan løses på anden måde. Toldmyndighederne skal imidlertid, før de træffer denne disposition, afveje omkostningerne herved i forhold til importmængden og størrelsen af det toldbeløb, der kan være tale om, så det undgås, at importøren, hvis det viser sig, at der ikke er begået nogen overtrædelse, mister fordelen ved toldsuspensionen som følge af omkostningerne til en sådan ekspert ;(7) Kommissionen bør udarbejde en rapport på grundlag af de oplysninger, der modtages fra medlemsstaterne om erfaringerne med at anvende denne forordning -UDSTEDT DENNE FORORDNING:Artikel 1De autonome toldsatser i den fælles toldtarif suspenderes for dele, komponenter og andre varer, som indarbejdes eller anvendes i civile fly, og som falder ind under kapitel 25 til 97 i den fælles toldtarif, og for hvilke der er udstedt luftdygtighedscertifikat af et organ, der er godkendt af de europæiske luftfartsmyndigheder, eller af luftfartsmyndighederne i et tredjeland.Artikel 21. Den i artikel 1 fastsatte suspension er afhængig af, at der forelægges et originalt luftdygtighedscertifikat for toldmyndighederne, når varerne angives med henblik på fri omsætning.Hvis det originale luftdygtighedscertifikat ikke kan forelægges, når varerne frigives til fri omsætning, gøres suspensionen afhængig af, at der til handelsfakturaen eller et dokument, der er vedhæftet en sådan faktura, vedføjes en erklæring, der er underskrevet af sælgeren af de pågældende varer. En model af denne erklæring er vist afsnit A i bilaget.2. I rubrik 44 i det administrative enhedsdokument ("enhedsdokumentet") indføjes den tekst, der vises i afsnit B i bilaget, af importøren.3. Når varerne frigives til fri omsætning under forenklede procedurer i overensstemmelse med Rådets forordning (EØF) nr. 2913/92 [2], indføjer importøren i enhedsdokumentet (rubrik 44) eller i ethvert andet godkendt dokument, der erstatter enhedsdokumentet, den tekst, der er vist i afsnit B i bilaget.[2]  EFT L 302, 19.10.1992, s. 1.I så tilfælde afhænger suspensionen af, at der forelægges de dokumenter, der er nævnt i stk. 1 i overensstemmelse med betingelserne for bevilling af den forenklede procedure, når den supplerende erklæring forelægges det kompetente toldsted.Artikel 3Hvis toldmyndighederne har en begrundet mistanke om, at luftdygtighedscertifikaterne er forfalskede, og hvis sagen ikke kan løses på anden måde, kan de anmode om ekspertbistand fra en repræsentant for de nationale luftfartsmyndigheder for importørens regning.Toldmyndighederne skal i sådanne tilfælde tage hensyn til importmængden og størrelsen af det toldbeløb, der kan være tale om, så det undgås, at importøren, hvis undersøgelsen viser, at reglerne om udstedelse af disse certifikater ikke er overtrådt, mister fordelen ved toldsuspensionen som følge af omkostningerne til en sådan ekspert.Artikel 4Senest tre år efter denne forordnings ikrafttræden forelægger Kommissionen Rådet en rapport om anvendelse af forordningen på grundlag af de oplysninger, der modtages fra medlemsstaterne.Artikel 5Denne forordning træder i kraft på syvendedagen efter offentliggørelsen i De Europæiske Fællesskabers Tidende.Den finder anvendelse fra den 1. april 2002.Denne forordning er bindende i alle enkeltheder og gælder umiddelbart i hver medlemsstat.Udfærdiget i Bruxelles,På Rådets vegneFormandBILAGA. Erklæring i handelsfakturaen eller et dokument vedhæftet en sådan faktura (artikel 2, stk. 1):"For følgende varer i [denne faktura]/[faktura nr........af ...........] [3] er der udstedt følgende luftdygtighedscertifikat (se kolonne 2) af den i kolonne 3 anførte virksomhed, der er godkendt af den i kolonne 4 anførte luftfartsmyndighed i det i kolonne 5 anførte land.[3]  Når erklæringen er vedhæftet på et separat ark, skal fakturanummer og -dato indføjes.&gt;TABELPOSITION&gt;B. Tekst, der indføjes i rubrik 44 i det administrative enhedsdokument  (artikel 2, stk. 2 og 3):"Indførsel med luftdygtighedscertifikat"FINANSIERINGSOVERSIGT TIL FORSLAGETPolitikområde: ToldpolitikAktiviteter: Autonom suspension af toldsatserTitel:Forslag til Rådets forordning om midlertidig suspension af de autonome satser i den fælles toldtarif ved indførsel af visse varer med luftdygtighedscertifikater1. BUDGETPOST (nummer og betegnelse)Kap. 12, art. 120 (1210+1060)2. SAMLEDE TAL2.1 Samlet rammebevilling (del B): ... mio. EUR som forpligtelsesbevilling2.2 Gennemførelsesperiode:(begyndelses- og slutår)2.3 Samlet flerårigt skøn over udgifterne:a) Forfaldsplan for forpligtelses- og betalingsbevillinger (finansieringstilskud) (jf. punkt 6.1.1)Mio. EUR (3 decimaler)&gt;TABELPOSITION&gt;b) Teknisk og administrativ bistand og støtteudgifter (jf. punkt 6.1.2)&gt;TABELPOSITION&gt;&gt;TABELPOSITION&gt;c) Personale- og andre driftsudgifters samlede budgetvirkninger (jf. punkt 7.2 og 7.3)&gt;TABELPOSITION&gt;&gt;TABELPOSITION&gt;2.4 Forenelighed med den finansielle programmering og de finansielle overslagForslaget er foreneligt med den gældende finansielle programmering.Forslaget kræver omprogrammering af de relevante poster i de finansielle overslag.Omprogrammeringen kan betyde, at bestemmelserne i den interinstitutionelle aftale må tages i brug.2.5 Virkninger for budgettets indtægtsside [4][4]  Nærmere oplysninger i særskilt orienterende dokument.Ingen (vedrører tekniske aspekter ved en foranstaltnings gennemførelse)ELLERVirkningerne er følgende:(Bemærk: Alle oplysninger og bemærkninger om beregningsmetoden for virkningerne på indtægtssiden skal vedlægges i et særskilt bilag.)Mio. EUR (1 decimal)&gt;TABELPOSITION&gt;(Angiv her hver af de berørte budgetposter, og indsæt det nødvendige antal linjer i tabellen, hvis virkningen gør sig gældende for flere budgetposter.)3. BUDGETSPECIFIKATIONER&gt;TABELPOSITION&gt;4. RETSGRUNDLAGTraktatens artikel 265. BESKRIVELSE OG BEGRUNDELSE5.1 Behov for EU-foranstaltninger [5][5]  Nærmere oplysninger i særskilt orienterende dokument.5.1.1 MålForanstaltningen sigter mod at mindske den administrative byrde for toldmyndighederne i medlemsstaterne og de erhvervsdrivende i flysektoren, da foranstaltningen mindsker behovet for, at disse virksomheder anvender suspensive toldordninger som f.eks. gunstig toldbehandling af varer på grund af deres endelige anvendelse, lempelser for aktiv forædling eller toldoplag.5.1.2 Dispositioner, der er truffet på grundlag af forhåndsevalueringenForanstaltningen er et resultat af Matthaeus-seminaret ,Toldbehandling af dele og komponenter til fly", som blev afholdt af de nederlandske toldmyndigheder i Nederlandene i oktober 1999, og som er blevet drøftet i detaljer af medlemsstaterne og de pågældende industrisammenslutninger siden marts 2000.5.2 Indsatsområder og nærmere bestemmelser for støttenForanstaltningen sigter mod at forenkle toldfri indførsel af visse dele, komponenter og andre varer, der anvendes til fremstilling, reparation, vedligeholdelse, genopbygning, ændring eller ombygning af fly. Disse importerede produkter er i dag omfattet af suspensive toldordninger som gunstig toldbehandling af varer på grund af deres endelige anvendelse, lempelser for aktiv forædling eller toldoplag, som skaber en betydelig administrativ byrde for de erhvervsdrivende og toldadministrationerne.6. FINANSIELLE VIRKNINGERDenne foranstaltning har i princippet ingen finansiel virkning for EF's egne indtægter, da det kan antages, at næsten alle de erhvervsdrivende i denne sektor gør brug af suspensive toldordninger. Hvorvidt og i hvilket omfang virksomheder, som hidtil ikke har gjort brug af disse ordninger, vil drage nytte af den nye foranstaltning, er umuligt at forudsige, da der mangler oplysninger fra disse virksomheder.6.1 Samlede finansielle virkninger for budgettets del B (hele programperioden)(Beregningsmetoden for de samlede beløb i nedenstående tabel skal fremgå af fordelingen i tabel 6.2.)6.1.1 FinansieringsstøtteForpligtelsesbevillinger i mio. EUR (3 decimaler)&gt;TABELPOSITION&gt;6.2 Beregning af omkostningerne pr. foranstaltning i budgettets del B (hele programperioden) [6][6]  Nærmere oplysninger i særskilt orienterede dokument.(Når der er flere aktioner, skal der for de konkrete foranstaltninger under hver aktion gives de oplysninger, der er nødvendige for at anslå arbejdets omfang og omkostninger.)Forpligtelsesbevillinger i mio. EUR (3 decimaler)&gt;TABELPOSITION&gt;Om nødvendigt forklares beregningsmetoden.7. VIRKNINGER FOR PERSONALERESSOURCER OG ADMINISTRATIONS UDGIFTERForanstaltningen har ingen indvirkning på Kommissionens udgifter til personale og administration.7.1 Personalemæssige virkninger&gt;TABELPOSITION&gt;7.2 Samlede finansielle virkninger af personaleforbruget&gt;TABELPOSITION&gt;Beløbene modsvarer de samlede udgifter i en tolvmåneders periode.7.3 Andre administrative udgifter som følge af foranstaltningen&gt;TABELPOSITION&gt;Beløbene modsvarer de samlede udgifter i en tolvmåneders periode.(1) Det specificeres, hvilken udvalgstype der er tale om, og hvilken gruppe det tilhører.I. Samlet årligt beløb (7.2 + 7.3)II. Foranstaltningens varighedIII. Foranstaltningens samlede omkostninger (I x II)  //  EURÅrEUR(I skønnet over, hvilke personale- og administrationsressourcer indsatsen kræver, skal tjenestegrenene tage hensyn til, hvad Kommissionen har vedtaget under de orienterende drøftelser, i den årlige politiske strategi (APS) eller ved godkendelsen af det foreløbige budgetforslag (FBF). Det skal således vises, at personalebehovet kan dækkes inden for den foreløbige vejledende fordeling af midlerne som fastsat i det FBF.Når aktionerne undtagelsesvis ikke kunne forudses under udarbejdelsen af FBF, skal sagen forelægges for Kommissionen, som skal afgøre om og hvordan (ved ændring af den foreløbige vejledende fordeling, ved en ad hoc-omplacering, ved et tillægs- og ændringsbudget eller ved en ændringsskrivelse til budgetforslaget) den kan godkende, at den foreslåede indsats gennemføres.)8. RESULTATOPFØLGNING OG EVALUERING8.1 ResultatopfølgningssystemI artikel 4 i den foreslåede forordning er der er der en bestemmelse om revision af foranstaltningen inden for tre år.8.2 Hvordan og hvor ofte skal der evalueres-(Anfør tidsplan og fremgangsmåder for de evalueringer, der skal foretages undervejs og efterfølgende for at kontrollere, om målene er nået. Flerårige programmer skal evalueres grundigt mindst én gang i programperioden. Andre aktiviteter skal gennemgå efterfølgende evaluering eller midtvejsevaluering mindst hvert sjette år.)9. FORHOLDSREGLER MOD SVIGDet er en bestemmelse i forordningens artikel 3 om, at toldmyndighederne kan anmode om ekspertbistand fra en repræsentant for de nationale luftfartsmyndigheder for importørens regning, hvis de har begrundet formodning om, at luftdygtighedscertifikatet er forfalsket.